AIŠKINAMASIS RAŠTAS

Dėl Molėtų rajono daugiabučių gyvenamųjų namų maksimalių techninės priežiūros tarifų patvirtinimo

1. **Parengto tarybos sprendimo projekto tikslai ir uždaviniai:**

Parengto sprendimo projekto tikslas – pakeisti Molėtų rajono daugiabučių gyvenamųjų namų maksimalius techninės priežiūros tarifus (toliau – Tarifai).

**2. Siūlomos teisinio reguliavimo nuostatos**:

Bus patvirtinti nauji Molėtų rajono daugiabučių gyvenamųjų namų maksimalūs techninės priežiūros tarifai.

**3. Laukiami rezultatai:**

Perskaičiuoti Tarifai bus artimesni faktiškai patiriamoms namo bendrojo naudojimo objektų administratoriaus patiriamoms sąnaudoms statinių techninei priežiūrai vykdyti. Tai pagerins administratoriaus teikiamų techninės priežiūros paslaugų kokybę.

**4. Lėšų poreikis ir jų šaltiniai:**

Lėšų poreikio nėra.

**5. Kiti sprendimui priimti reikalingi pagrindimai, skaičiavimai ar paaiškinimai.**

Nuo 2018 metų lapkričio 1 d. Molėtų rajono savivaldybės daugiabučių namų bendrojo naudojimo objektų administratorius, taikydamas techninės priežiūros tarifus, vadovaujasi 2018 m. spalio 25 d. Molėtų rajono savivaldybės tarybos sprendimu Nr. B1-241 „Dėl Molėtų rajono daugiabučių gyvenamųjų namų maksimalių techninės priežiūros tarifų patvirtinimo“. Maksimalūs tarifai buvo apskaičiuoti pagal galiojusias statinių statybos skaičiuojamąsias kainas, naudojantis UAB „Sistela“ rekomendacijomis „Dėl daugiabučių gyvenamųjų namų administravimo ir priežiūros mokesčio tarifų apskaičiavimų“.

Nuo 2018 m. darbo valandos skaičiuojamoji rinkos kaina, prilyginta 4,0 kvalifikacinės kategorijos darbo užmokesčio valandiniam atlygiui, padidėjo 64 procentais. Todėl 2018 m. spalio 25 d. Molėtų rajono savivaldybės tarybos sprendimu Nr. B1-241 patvirtinti Molėtų rajono daugiabučių gyvenamųjų namų maksimalūs techninės priežiūros tarifai yra keistini.

Pridedami trys lydimieji dokumentai: 2022-01-26 UAB „Molėtų švara“ raštas Nr. S-31 „Dėl daugiabučių namų administravimo bei techninės priežiūros tarifų perskaičiavimo“, daugiabučių gyvenamųjų namų techninės priežiūros bazinio tarifo apskaičiavimo lyginamasis variantas, daugiabučių gyvenamųjų namų techninės priežiūros maksimalių tarifų apskaičiavimo lyginamasis variantas.